Аб чым жа прасілі людзі багоў на Дзесятуху? Ёсць думка, што звярталіся яны да багіні Маці-Зямлі, да Бога Пяруна. Прасілі зберагчы іх ад маланкі і пажара, уратаваць пасевы ад градабою і ліўняў, маліліся аб добрым ураджаю. У памяці людской яшчэ захаваліся звесткі аб тым, як на Дзесятуху плялі “грамавыя” вяночкі з жоўтых кветак, якія распускаліся каля вады. У хрысціянскі час такія вяночкі асвяшчалі ў царкве, а потым прыносілі ў дом і захоўвалі пад абразамі.